ابو بكر بن عبد الله بن أيبك الدواداري ( مش معروف مكان و تاريخ الولاده و الوفاه) مؤرخ مصري مملوكي نشأ وعاش فى حارة الباطلية فى القاهرة. جده " ابن أيبك كان امير صرخد ، وأبوه " عبد الله بن أيبك وهو نفسه كانوا على إتصال بأكابر الايوبيه والمماليك و شافوا بنفسهم أحداث تاريخيه كتيره و مهمه جداً زي سقوط الدوله الأيوبيه و ظهور الدوله المملوكيه. من أهم مؤلفاته " كنز الدُرر وجامع الغُرر " و " درر التيجان وغرر تواريخ الزمان ". كنز الدُرر وجامع الغُرر ( 9 مجلدات ) بيعتبر من أهم الكتب اللى إتكتبت عن العصر الأيوبي و العصر المملوكي لإن ابن أيبك الدواداري حضر بنفسه أحداث حصلت فيها قبل ما يظهر المؤرخين المشهورين التانيين زى " المقريزى " و ابن تغرى " و " ابن إياس ". ابو بكر بن عبد الله بن أيبك الدواداري : كنز الدرر وجامع الغرر، المعهد الألماني للآثار الاسلامية، القاهرة 1971. القلقشندى : صبح الأعشى فى صناعة الإنشا ، دار الفكر، بيروت 1988. الدرر المطلوب فى أخبار ملوك بني أيوب ، تقديم ،المعهد الألماني للآثار الاسلامية، القاهرة 1972. صلاح الدين المنجد : تقديم، الدرة المضيئة فى أخبار الدولة الفاطمية، المعهد الألماني للآثار الاسلامية، القاهرة 1961.